CELEX: 31984D0548
Language: el
Date: 1984-11-07 00:00:00
Title: 84/548/ΕΟΚ: Απόφαση της Επιτροπής της 7ης Νοεμβρίου 1984 για δεύτερη τροποποίηση της απόφασης 81/10/ΕΟΚ περί καθορισμού των περιφερειών από τις οποίες η Ελληνική Δημοκρατία δεν αποστέλλει προς τα υπόλοιπα κράτη μέλη κανένα βοοειδές και χοιροειδές, ούτε νωπά κρέατα βοοειδών, χοιροειδών, προβατοειδών και αιγοειδών και για κατάργηση της απόφασης 84/374/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ελλάδα

Avis juridique important

|

31984D0548

84/548/ΕΟΚ: Απόφαση της Επιτροπής της 7ης Νοεμβρίου 1984 για δεύτερη τροποποίηση της απόφασης 81/10/ΕΟΚ περί καθορισμού των περιφερειών από τις οποίες η Ελληνική Δημοκρατία δεν αποστέλλει προς τα υπόλοιπα κράτη μέλη κανένα βοοειδές και χοιροειδές, ούτε νωπά κρέατα βοοειδών, χοιροειδών, προβατοειδών και αιγοειδών και για κατάργηση της απόφασης 84/374/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ελλάδα  

Επίσημη Εφημερίδα αριθ. L 297 της 15/11/1984 σ. 0044 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Νοεμβρίου 1984  για δεύτερη τροποποίηση της απόφασης 81/10/ΕΟΚ περί καθορισμού των περιφερειών από τις οποίες η Ελληνική Δημοκρατία δεν αποστέλλει προς τα υπόλοιπα κράτη μέλη κανένα βοοειδές και χοιροειδές, ούτε νωπά κρέατα βοοειδών, χοιροειδών, προβατοειδών και αιγοειδών και για κατάργηση της απόφασης 84/374/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ελλάδα  (84/548/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το άρθρο 112,  την οδηγία 64/432/ΕΟΚ του Συμβουλίου της 26ης Ιουνίου 1964 σχετικά με τα προβλήματα υγειονομικού ελέγχου στις ενδοκοινοτικές συναλλαγές βοοειδών και χοιροειδών (1), όπως τροποποιήθηκε τελευταία με την οδηγία 84/336/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 σχετικά με προβλήματα υγειονομικού ελέγχου στις ενδοκοινοτικές συναλλαγές νωπών κρεάτων (3), όπως τροποποιήθηκε τελευταία με την οδηγία 84/336/ΕΟΚ, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 σχετικά με προβλήματα υγειονομικού ελέγχου στις ενδοκοινοτικές συναλλαγές προϊόντων με βάση το κρέας (4), όπως τροποποιήθηκε με την οδηγία 81/476/ΕΟΚ (5), και ιδίως το άρθρο 7,  Εκτιμώντας:  ότι, δεδομένης της ύπαρξης στο νομό Έβρου προστατευτικής ζώνης στην οποία τα βοοειδή, προβατοειδή και αιγοειδή εμβολιάζονται τακτικά κατά του αφθώδους πυρετού που προκαλείται από ιό εξωτικού τύπου, η Επιτροπή με την απόφαση 81/10/ΕΟΚ (6), όπως τροποποιήθηκε με την απόφαση 83/220/ΕΟΚ (7), καθόρισε τις περιοχές από τις οποίες η Ελλάδα δεν αποστέλλει προς τα υπόλοιπα κράτη μέλη κανένα βοειδές και χοιροειδές, ούτε νωπά κρέατα βοοειδών, χοιροειδών, προβατοειδών και αιγοειδών·  ότι οι ελληνικές αρχές επέκτειναν τους συγκεκριμένους εμβολιασμούς σε μια επιπλέον κοινότητα και ως εκ τούτου η κοινότητα αυτή πρέπει να συμπεριληφθεί στη σχετική γεωγραφική ζώνη·  ότι, εξάλλου, ύστερα από τα μέτρα που εφαρμόστηκαν στις εστίες αφθώδους πυρετού οι οποίες διαπιστώθηκαν σε ένα μέρος του ελληνικού εδάφους, η ασθένεια εξαλείφθηκε και παραμερίστηκε κάθε κίνδυνος· ότι πρέπει, επομένως, να υπαχθούν οι συναλλαγές στους προγενέστερους όρους·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η τρίτη περίπτωση του άρθρου 1 της απόφασης 81/10/ΕΟΚ αντικαθίσταται από την εξής περίπτωση:  «- νοτίως με την οδό Φερών-Ορεστιάδος αλλά συμπεριλαμβανομένων των κοινοτήτων Λουτρού, Μοναστηρακίου και Δορίσκου.»  Άρθρο 2  Η απόφαση 84/374/ΕΟΚ καταργείται.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 7 Νοεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 177 της 4. 7. 1984, σ. 22.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 186 της 8. 7. 1981, σ. 20.  (6) ΕΕ αριθ. L 33 της 5. 2. 1981, σ. 31.  (7) ΕΕ αριθ. L 121 της 7. 5. 1983, σ. 28.